**Datum: 23.12.2024. SAOPŠTENJE ZA MEDIJE**

**Srednjoškolci iz Modriče posjetili kompaniju m:tel**

U ponedjeljak 23. decembra ove godine, kompanija m:tel je sa zadovoljstvom ugostila učenike informatičkog smjera i njihove profesore iz Srednjoškolskog centra "Jovan Cvijić" iz Modriče.

Srednjoškolcima je održano stručno predavanje na temu baza podataka i aplikacija koje ih koriste, a stručni predavači, mladi inženjeri iz m:tel-a, upoznali su ih sa praktičnom primjenom teorijskog znanja, radu sa bazama podataka i razvojnim alatima koji se koriste u razvoju aplikativnih rješenja za svakodnevno poslovanje vodeće telekomunikacione kompanije.

Mladi gosti su postavili mnogo interesantnih pitanja, čime su pokazali da već posjeduju kvalitetno predznanje iz ove oblasti.

Kompanija m:tel kontinuirano ostaje posvećena podršci obrazovanju i podržava inicijative koje imaju za cilj da inspirišu mlade generacije, pruže im dodatnu motivaciju za dalji profesionalni razvoj te da dobiju i profesionalne savjete koje se tiču njihovog znanja i karijere.

Ključne riječi: mtel, mladi, stručno predavanje

Izvor fotografija: m:tel PR